recursal/SuperWikiNEXT-32B huggingface dataset:
**«Hammerfestsangen»** er en sang til og om byen Hammerfest i Finnmark. Teksten er skrevet av Cornelius Moe, melodien er av E. Lund Hansen. Sangen brukes som fellessang under diverse arrangementer, både kommunale og ikke-kommunale.

Teksten
-------

**1. vers**   

**Hammerfest.**  Foto: Per Harald Olsen 
*Hammerfest, byen vår, gamle, gode venn og felle!*
*Som du står der, traust ved fjellet, våre hjerter mot deg slår.*
*Hør! Det suser inn fra Vågen. Kjenn den friske uværsblest!*
*Det er havets hymne, til deg, Hammerfest.*

**2. vers** 

*Havet ved din stuedør, det er det som lykken bringer.*
*Gir oss håpets lyse vinger, gjennom gråværs tunge slør.*
*Kvasse motorsmell der ute, ishavsskuten svinger opp,*
*Runder nettopp Fuglenes med flagg i topp.*

**3. vers** 

*Havet er din moderbarm, det deg favner, fyller, nærer.*
*Se, hvor fiskeskøyten skjærer, vågen med sin dyre farm.*
*Og i sommerbris og solglans, glider inn så mang en gjest,*
*svømmende palasser til deg, Hammerfest.*

**4. vers** 

*Hammerfest, byen vår, kranset av de lyse skinner.*
*Som små streif av sol de skinner, fra de unge, glade år.*
*Husker du om sommernatten? Bål fra salen, trekkspillklang.*
*Sankthansfest helt opp på Tyven, solskinn, sang.*

**5. vers**

*Hammerfest, du er vår, byen som vi aldri glemmer.*
*Som vi dypt i hjertet gjemmer, hvor vi enn i verden går.*
*La oss slå om den en kjede, skape fremgang, gode kår.*
*Gi den styrke, skjønnhet, glede, byen vår.*

**Hammerfest.**  Foto: Per Harald Olsen

Eksterne lenker
---------------

* Noter til sangen

|  |  |
| --- | --- |
| Oppslagsverk/autoritetsdata | Lokalhistoriewiki
 |

Hammerfest sangen, fra Den Norske Ambassade i Berlin september 2008:
Kart over det gamle Sønderlyng herred i det østlige Viborg amt.
**Hammershøj** er et sogn og kirkested i Viborg kommune i Danmark. Frem til 1970 lå sognet i Sønderlyng herred, deretter i Tjele kommune frem til 2007. Hammershøj er en landsby med 896 innbyggere per 1. januar 2013. Landsbyen ligger 22 km nordøst for Viborg, 18 km nordvest for Randers og 20 km sør for Hobro. Hele sognet måler 14 km² og har ca. 1 000 innbyggere.

Hammershøj kirke, en annekskirke til Vorning, er sognekirke i Hammershøj sogn. Prestegjeldet omfatter sognene Hammershøj, Vorning og Kvorning.

Hammershøj rommer servicefunksjoner som dagligvarehandel, bensinstasjon, folkeskole, barnehage, lege, tannlege og apotek. Disse funksjonene er felles med Vorning og Kvorning. Større arbeidsplasser er Hammershøj Teglværk og en sparebank.

Referanser
----------

1. ↑  «Folketal 1. januar efter byområde». Danmarks Statistik. 2013. Besøkt 20. desember 2013.
2. ↑  Weitemeyer, Harald (red.) (1901). *Kongeriget Danmark*. 4 (3 utg.). København: G.E.C. Gads Boghandel. s. 710.

Eksterne lenker
---------------

* «Hammershøj og omegn».

|  |  |
| --- | --- |
| Oppslagsverk/autoritetsdata | GeoNames
 |

Portal: Danmark
Hammershus sett fra øst. Foran personene har det stått et høyt porttårn med vindebro.
Nordenden av Bornholm med Hammershus ruin avmerket på vestkysten. Kart fra omkring 1900.
**Hammershus** er en ruin av en middelalderborg på øy Bornholm i Østersjøen. Hammershus ligger sør for Hammerknuden på Bornholms nordvesthjørne. Det antas at Hammershus ble oppført omkring 1255 av erkebiskop Jakob Erlandsen. Hammershus er anlagt på en 74 meter høy klippe og opptar med sine forborger et areal på omtrent 35 000 kvadratmeter. Ringmurene har en lengde på omkring 750 meter. Mot havet er der steile klipper og på de andre sidene et klippeformet terreng.

I 1265 ble borgen erobret av Erik Klipping, men ble gitt tilbake til erkebiskopen i 1276. Erik Menved var utilfreds med at fredløse kunne søke ly på borgen, og i 1319 lyktes det riksmarskalk Ludvig Albertsen Eberstein å innta borgen. Eberstein var først kongens representant på borgen, men da den i 1321 ble gitt tilbake til erkebiskopen av Kristoffer II av Danmark, ble han borgherre for erkebispesetet i Lund. I 1324- 1325 forsvarte han borgen mot angrep og beleiring av riksmarskalk Peder Vendelbo. Etter 16 måneders beleiring overga Eberstein seg og kong Valdemar Atterdag overtok herredømmet over borgen, men ga den kort tid etter tilbake til erkebispesetet. Erkebispesetet beholdt borgen inntil 1522, da Christian II av Danmark, Norge og Sverige gjorde krav på Hammershus og deretter satte biskopen fra Odense, Jens Andersen Beldenak, i varetekt på borgen.

I 1522 ble Hammershus erobret av lübeckerne, men fra 1576 var Hammershus tilbake til den danske kongens eie. Hammershus forfalt og ble i ettertiden betraktet som en ikke-tidsmessig festning. I 1645 ble borgen erobret av general Albrecht von Wallenstein. Ved Roskildefreden i 1658 fikk svenskene også Bornholm og de innsatte Johan Printzenskiöld som guvernør. Bornholmske opprørere ledet av Jens Pedersen Kofoed slo ham ihjel i Rønne og erobret dagen etter borgen. Deretter ble øya tilbudt til den danske konge.

I de påfølgende årene mistet Hammershus sin betydning som festning. Den ble anvendt som statsfengsel for blant annet Corfitz Ulfeldt og Leonora Christina Ulfeldt, som ble fengslet i 1660. Etter deres flukt fra Manteltårnet og påfølgende pågripelse ble de plassert i slottskapellet. Senere ble de overført tilbake til Manteltårnet, denne gang i hver sin etasje.

I 1743 ble Hammershus forlatt og deretter brukt som steinbrudd. I 1822 ble borgruinen fredet.

Eksterne lenker
---------------

* Hammershus – Skov og Naturstyrelsen
* Hammershus – en guide

Portal: Danmark

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** VIAF **·** GND **·** LCCN **·** GeoNames
 |
**Oversvømmelsen av Guleelven i 1642** eller **Kaifeng-oversvømmelsen** var en menneskeskapt oversvømmelse som først og fremst rammet byen Kaifeng i Kina. Denne byen, som ligger ved Guleelvens søndre bredd, er gjentatte ganger blitt plaget av kraftige oversvømmelser. Men i 1642 ble flommen utløst av Mingdynastiets guvernør i håp om å stagge bondeopprørerne under Li Zicheng, som i seks måneder hadde beleiret byen.

Dikene ble brutt, men vannmassene ødela også Kaifeng. Over 300 000 av byens 378 000 borgere omkom av flodvannene eller av følgevirkningene i form av sult og pest. Også den blomstrende jødiske menighet i Kaifeng fikk en avgjørende knekk.

Det skulle vare helt til 1662 før byen ble besluttet gjenoppbygd, av Kangxi-keiseren, men den gjenvant ikke sin ledende stilling.

Referanser
----------

1. ↑  Lorge, Peter Allan (27. oktober 2005): *War, Politics and Society in Early Modern China, 900-1795*, Routledge; 1. utg. ISBN 978-0-415-31691-0, s. 147
2. ↑  Xu Xin (2003): *The Jews of Kaifeng, China: History, Culture, and Religion*, Ktav Publishing Inc, ISBN 978-0-88125-791-5. s. 47.
**Geir Hasund** (født 3. juli 1971) er en tidligere norsk fotballspiller. Han spilte som regel i en offensiv midtbanerolle, eller som spiss. Han er mest kjent for sine perioder i eliteserieklubbene Viking og Brann.

Etter å ha markert seg i moderklubben Hødd, slik hans far Kjetil Hasund i sin tid gjorde, debuterte han i eliteserien for Viking i 1993. Der slet han med å spille seg til fast plass i Stavanger-klubben. Året etter gikk turen turen til Bergen og Brann. Han spilte seg til fast plass i den første sesongen, selv om han hadde en spillestil som ikke alltid var like populær hos alle Brann-supporterne, men Hasund hadde en egen evne til å markere seg i viktige kamper. Høstsesongen i 1995 blir i så måte stående som hans beste. I Brann huskes han spesielt for innsatsen i den andre semifinalen mot Lillestrøm i cupen i 1995, og for kampene mot PSV Eindhoven og Liverpool i cupvinnercupen i 1996/1997-sesongen. I 1998 var Hasund en av flere spillere som ble oppsagt i Brann, og han valgte å avslutte karrieren i Åsane IL.

Pr. januar 2009 er Hasund sportslig leder i Hødd.

Da Norges Fotballforbund i 1992 offentliggjorde et talentutviklingsprosjekt som skulle sørge for at det norske landslaget ville kvalifisere seg for VM i 1998, var Hasund listet opp som en av de 51 spillerne det skulle satses på.

Hasund endte 1992-sesongen som toppscorer i 1. divisjon med sine 24 mål for Hødd.

**Karriere som spiller**

|
|  |
| Klubb | Kamper\* | Mål\* | Periode |
| Norges flagg Viking FK | 14 | 4 | 1993 |
| Norges flagg Brann | 110 | 34 | 1994-1998 |
| Norges flagg Hødd | 206 | 127 | 1987-92 |

Referanser
----------

1. ↑  Øivind Monn-Iversen (18. november 1992). «Fotball-prosjektet alle misunner oss». *Aftenposten*. s. 33.
2. ↑  Robert Veiåker Johansen, Odd Thune (5. oktober 1992). «1. div fotball 22. runde». *Dagbladet*. s. 7.

Eksterne lenker
---------------

* (en) Geir Hasund – Transfermarkt Rediger på Wikidata

* (no) Geir Hasund – Norges Fotballforbund Rediger på Wikidata

* (en) Geir Hasund – FBref Rediger på Wikidata

  


|  |  |
| --- | --- |
| Oppslagsverk/autoritetsdata | Prabook
 |
«***Patrick***» er et skillingstrykk. Alf Prøysen presenterte den i sin visespalte i «Magasinet for Alle» i 1957, og han mener den er fra første verdenskrig.

Teksten
-------

**1.**Patrick var fra Irlands grønne ø,  

ut i krigen dro han fra sin festermø,  

for mot tyskerne å kjempe deres overmot å dempe,  

det var Patricks store mål, men ei å dø.  

  

**2.**Han var med i mange store slag,  

minst en tysker drepte han for hver en dag.  

Selv om både lus og loppe bet holdt han humøret oppe,  

ja selv midt i Tyskebertas ville brak.  

  

**3.**Så en dag han kjempet mot en tysk ulan,  

man må si han var en tapper mann.  

Min sin lange skarpe sadel hugg han snart av Patricks snabel  

Patrick stakkar var uheldig denne gang.  

  

**4.**I det samme hugg den ene store tå,  

så den skilt fra kroppen der på bakken lå.  

Men herr Patrick var ei skvetten hugg ham ned med bajonetten  

det var siste gang ulanen dagen så.  

  

**5.**Stumpene fikk Patrick samlet opp,  

og til ambulansen bar det i galopp.  

Doktor sy fast disse stumper før de seg i sammen krumper  

for de hører nemlig sammen med min kropp.  

  

**6.**Doktoren han hadde svare hast  

og medh urtighet han sydde bitan fast.  

Patricks store greske nese kom igjen på plass i fjeset  

storetåen ble gjort fast med noen kast.  

  

**7.**Såret grodde, ut igjen i felt  

dro vår Patrick for han var en tapper helt.  

For mot tyskerne å kjempe deres overmot å dempe  

og på dagsrapporten var han oftest meldt.  

  

**8.**Så en dag han møtte doktoren igjen  

denne spurte: Hvordan går det kjære venn.  

Hvordan gikk det med din nese kom den rett på plass i fjeset  

storetåen, hvordan går det så med den.  

  

**9.**Patrick svarte: Takk det får gå an  

men med saksen må jeg klippe dagen lang,  

for den neglen på min nese skjemmer bort hele fjeset  

så jeg ikke lenger er en vakker mann.  

  

**10.**Men det verste er hver gang jeg snyter meg  

da må jeg av med støvlen i en fei.  

Og jeg må meg riktig grue tenk en gang om jeg får snue  

da må jeg vandre uten støvel på min vei.

Kilder
------

* De gamle visene 3 med Alf Prøysen, Forlaget For Alle, Oslo 1974
**Quatro MPN** er et selskap registrert på Seychellene grunnlagt i 2008 av svenske Uno Karlsson og norske Asle Gunnar Frydenlund.

Selskapet fremholder på sine hjemmesider at de har hundrevis av distributører over hele verden, og markedsfører seg selv som en enestående mulighet til å tjene penger. Det har fremkommet kritikk av selskapet, deriblant påstander om pyramidespill. Dette begrunnes blant annet med Frydenlunds tidligere delaktighet i pyramidespill som World Games Inc..

Ifølge britiske myndigheter ble det britiske selskapet Quatro MPN Limited oppløst sommeren 2010.

QCoopers
--------

I 2009 lanserte Quatro konseptet **QCoopers**, hvis markedsføring og forretningsmodell lignet mye på pyramideselskapet Global Pension Plan. Medlemmer av Quatro fikk tilbud om rabattert medlemskap, mens ikke-medlemmer kunne betale 60 € og oppover for å bli medlem. Det ble lovet en avkastning på opptil 1000 ganger innsatsen, og at det bare var plass til et visst antall medlemmer. Når alle plassene var fylt opp skulle utbetalingene starte. Ifølge selskapets egne nyhetsbrev skjedde dette 25. april 2010, men det har aldri blitt utbetalt den forespeilede avkastning.

Referanser
----------

1. ↑  Slutet företag lovar guld och gröna skogar[*død lenke*] Corren.se
2. ↑  Advarer nordmenn mot selskaper i gråsonen Aftenposten
3. ↑  Renten - Nonsense aus Schweden[*død lenke*] Anwalt-Suchservice
Māʾ al-ʿAinains (1830–1910) mausoleum i Smara i Vestsahara.
Em gravering fra 1881 av «Kubbet Dûris» nær Duris i Libanon
***Qubba*** (قُبَّة eller قُبَّات , flertall *qubbāt, qubbat*, med transkripsjonsvarienter som **ḳubba**, **kubbet** og **koubba**) er et arabisk gravmæle, særlig helligdommer med kupler over, for islamske hellige.

Opprinnelig betyr ordet et telt av huder.

Ordet kan også generisk vise til gravsteder som er pilegrimsmål, og det kan brukes om kuppelbygg i sin alminnelighet, som for eksempel også Klippedomen (arabisk: قُبَّةُ ٱلْصَّخْرَة *[Qubbatu 'ṣ-Ṣakhrah]* Qubbat al-Sakhrah, hebraisk: כיפת הסלע *Kippat ha-Sela*).

Referanser
----------

1. ↑  Wilson, Sir Charles William (1. januar 1881). *Picturesque Palestine, Sinai, and Egypt* **(engelsk)**. D. Appleton.
2. ↑  Meri, Josef F.  The cult of saints among Muslims and Jews in medieval Syria, Oxford Oriental Monographs, Oxford University Press, Oxford, 2002 isbn 978-0-19-925078-3

Litteratur
----------

* Diez, E. (2010). *Encyclopaedia of Islam,* 2nd ed.. Leiden: Brill. . (subscription required)
* Petersen, Andrew (2001). *A Gazetteer of Buildings in Muslim Palestine (British Academy Monographs in Archaeology)*. 1. Oxford University Press. ISBN 978-0-19-727011-0.
**Karl Johan Bjerklund** (født 25. oktober 1920, død 25. februar 2010) var kommunalpolitiker for Arbeiderpartiet i Nesodden i en årrekke, og ordfører eller varaordfører i mange år. Han er også kjent som direktør i Norges Lastebileier-Forbund fram til han gikk av med pensjon i 1985, og som fagforeningsmann i transportbransjen. Dessuten bemerket han seg på sine eldre dager som lokalhistoriker.

Bjerklund ble første gang innvalgt til Nesoddens kommunestyre i 1955, og gjorde en innsats i det kommunale ungdoms- og idrettsutvalget. I perioden 1961 til 1963 var han varaordfører, og ble ved valget i 1963 valgt til ordfører. Blant de sakene han forbindes med er blant annet utbygging av idrettsanlegget Bergerbanen, og oppføringen av samfunnshus på Nesodden. 

Bjerklund var flere ganger nominert til Stortingsvalget, men ble aldri innvalgt.

Som pensjonist studerte han lokalhistorie, skrev artikler for det nyetablerte Nesodden Historielag, og utga flere bøker.

Bjerklund døde etter en fallulykke i hjemmet 89 år gammel.

Bibliografi
-----------

* *Båttrafikken Nesodden-Oslo*. I. Årsskrift 1988. Utg. Nesodden historielag. S. 28-36, 1988.
* *Kunstnerkommunen Nesodden* (Utgitt 2005 i kun 500 eks. 271 sider. Illustr.)
* *Blylagområdets historie* Utgitt: 1997 av Blylaget velforening.
* *Fundingrud Østre Gnr. 19, bnr. 2 i Nesodden : Gårds- og slektshistorie* Utgitt Drøbak, 1998. Illustrert. Trykt i 500 eksemplarer.

Referanser
----------

1. ↑   Akershus Amtstidende, urn.nb.no, utgitt 25. oktober 2005[Hentet fra Wikidata]
2. ↑  Nesoddens historie, bind 3 - særlig sidene 305, 316-318 og 326
3. ↑  «Minneord:Norsk Transport 03-2010 side 47». Arkivert fra originalen 4. mars 2016. Besøkt 14. oktober 2012.

Kilder
------

* Nesoddens historie, bind 3
* Norsk Transport 03-2010 side 47

Eksterne lenker
---------------

* (en) Karl J. Bjerklund på Internet Movie Database Rediger på Wikidata


|  |  |  |
| --- | --- | --- |
| Forgjenger:**Westy Kjensli** | **Nesoddens ordfører**(1964–1967) | Etterfølger:**Wictor Isachsen** |

|  |  |
| --- | --- |
| Oppslagsverk/autoritetsdata | BIBSYS **·** VIAF **·** ISNI
 |
En **qubit** er en kvantebit, fra engelsk *quantum bit*. Den klassiske, binære informasjonsenheten er en bit, som kan anta verdiene 0 eller 1. Dette er den grunnleggende informasjonsbæreren i enhver klassisk datamaskin. I en tenkt datamaskin basert på kvantemekaniske prinsipper, en kvantedatamaskin, erstattes denne med en qubit, som kan være en superposisjon mellom disse to.

I et kvantemekanisk system bestående av to tilstander (f.eks. fotonets polarisasjon eller atomære energinivåer) kan man tilegne den ene tilstanden {\displaystyle |0\rangle } og den andre {\displaystyle |1\rangle }. En generell qubit er da

{\displaystyle |\psi \rangle =\alpha |0\rangle +\beta |1\rangle }
hvor {\displaystyle \alpha } og {\displaystyle \beta } er komplekse tall som oppfyller {\displaystyle |\alpha |^{2}+|\beta |^{2}=1}. Sannsynligheten for at qubiten måles til å være i tilstanden {\displaystyle |0\rangle } er da {\displaystyle |\alpha |^{2}}, og å være i tilstanden {\displaystyle |1\rangle } er {\displaystyle |\beta |^{2}}.

|  |  |
| --- | --- |
| Oppslagsverk/autoritetsdata | Encyclopædia Britannica **·** MathWorld **·** GND
 |
Dhow ved Unguja (Zanzibar). Foto: Muhammed Mahdi Karim 
Dhow fotografert ved Lamu. Foto: Karl Ragnar Gjertsen 
**Dhow** er en båttype som tradisjonelt ble bygget rundt Det arabiske hav og Den arabiske gulf. Den fører et eller flere latinske seil. Størrelsen kan variere fra mindre båter, 15 til 20 fot, til større havgående fartøyer opp til 300 tonn. Termen *dhow* blir ikke brukte av araberne, men er sannsynligvis en avledning fra swahili eller et gammelt arabisk ord for båt.

Helt opp til 1960-tallet seilte det dhower som handelsfartøyer mellom Den arabiske gulf og Øst-Afrika. Frakten var for det meste dadler og tørket fisk til Øst-Afrika og tømmer til landene rundt Den arabiske gulf. Slaver var også en viktig handelsvare fra Øst-Afrika til Arabia.

Det finnes mange ulike typer dhower, blant annet ghanja, boom og battil. Båtene kunne ha skrog der akteret er flatt eller med en akterstavn. Et eksempel på dhow med akterstavn er boomen som var svært vanlig i Kuwait.

Dhower ved Lamu
Shipperen på dhow ved Lamu

Referanser
----------

1. ↑  «Dhows of the swahili coast - Zanzibar Travel Guide». *www.zanzibar-travel-guide.com*. Besøkt 9. juni 2021.
2. ↑  «History and Construction of the Dhow». *nabataea.net*. Besøkt 9. juni 2021.
3. ↑  «British-Yemeni Society: Traditional Arab sailing ships». *web.archive.org*. 15. juli 2012. Arkivert fra originalen 15. juli 2012. Besøkt 9. juni 2021.
4. ↑  «Ancient Sailing and Navigation». *nabataea.net*. Besøkt 9. juni 2021.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** GND
 |
**Edla** (født på 900-tallet, død en gang etter år 1000) var kong Olof Skötkonungs frille, mor til han som ble kong Emund den gamle av Sverige, hun som ble den norske dronningen, Astrid Olofsdatter og Holmfrid som ble gift med norske Svein Håkonsson, Ladejarl. Hun ble også mormor til Sveriges dronning Gunhild av Sverige.

Edla var antagelig av slavisk bakgrunn, kanskje fra det slaviske området i dagens Mecklenburg i Tyskland. Det antas at hun kom til Sverige som krigsfange med kong Olof, enten samtidig eller straks før Estrid av obotritterne en gang rundt år 1000. Tradisjonen vil ha det til at hun var en høvdingdatter. Kongen skal ha blitt forelsket i henne og tok henne til seg som sin frille, skjønt han giftet seg med Estrid. Kongen fikk flere barn med Edla. Hennes sønn Emund ble i 1050 konge av Sverige. Hennes levetid er ukjent. I henhold til Snorre Sturlason ble hennes barn sendt i fostring fordi dronning Estrid behandlet dem dårlig. Det kan muligens tolkes som at Edla døde da hennes barn var små.

I en Viking-ekpedisjon Olof Skötkonung dro til Wendland hvor han fanget Edla, datter til en Wendlandsk høvding. Hun ga ham sønnen Emund som ble Konge av Sverige and datteren Astrid som giftet seg med Olav II av Norge. Wendland tilsvarer Lüchow-Dannenberg i Tyskland (Hanoverian Wendland; Hannoversches Wendland).

Barn
----

* Emund den gamle, konge av Sverige
* Astrid Olofsdatter av Sverige, gift med Olav den hellige av Norge
* Holmfrid, gift med Svein Håkonsson av Norge

Referanser
----------

1. 1 2   Kindred Britain[Hentet fra Wikidata]
2. ↑   The Peerage person ID p10213.htm#i102123, besøkt 7. august 2020[Hentet fra Wikidata]
3. ↑   The Peerage[Hentet fra Wikidata]

Litteratur
----------

* Ohlmarks, Åke (1973): *Alla Sveriges drottningar*
* Lagerqvist, Lars O. (1982): *Sverige och dess regenter under 1 000 år*, Albert Bonniers Förlag AB. ISBN 91-0-075007-7.
* Sturlason, Snorre: *Heimskringla*
**Edmond Cloetens** var en belgisk sportsutøver som deltok i de olympiske leker 1920 i Antwerpen, han konkurrerte i bueskyting.

Cloetens ble olympisk mester tre ganger i bueskyting under OL 1920 i Antwerpen. Han vant den individuelle konkurransen i *sittende stor fugl*. Det var seks deltakere alle fra Belgia. I den individuelle konkurransen i *sittende liten fugl* kom han på femteplass. De var de samme seks belgierne som deltok i denne konkurransen.
I lagkonkurranse i både stor og liten sittende fugl var det kun et lag som deltok og besto av de seks belgierne som var med i de individuelle konkurransene. Uansett plassering var de seks deltakerne garantert to olympiske gullmedaljer i lag.

OL-medaljer
-----------

* 1920 Belgias flagg Antwerpen – Gull **Gull** i bueskyting, sittende stor fugl
* 1920 Belgias flagg Antwerpen – Gull **Gull** i bueskyting, sittende liten fugl lagkonkurranse (Belgia)
* 1920 Belgias flagg Antwerpen – Gull **Gull** i bueskyting, sittende stor fugl lagkonkurranse (Belgia)

Eksterne lenker
---------------

* (en) Edmond Cloetens – Olympedia Rediger på Wikidata

* (en) Edmond Cloetens – Sports-Reference (OL-resultater – arkivert) Rediger på Wikidata
**Quebec Bulldogs** også omtalt som **Quebec Hockey Club** og **Quebec Athletic Club** var en profesjonell canadisk ishockeyklubb fra Quebec. Den ble stiftet i 1887 Laget, som av media ble døpt til **Bulldogs**, spilte først i amatørligaene Amateur Hockey Association of Canada i 1886. Laget spilte deretter i årene 1899–1908 i Canadian Amateur Hockey League, og deretter i Eastern Canada Amateur Hockey Association, før de gikk inn i de profesjonelle ishockeyligaene NHA og NHL i årene 1910–1920. I sesongene 1911–12 og 1912–13 vant laget Stanley Cup.

Quebec Bulldogs med Stanley Cup 1913
I sesongene 1911–12 og 1912–13 vant laget Stanley Cup.

I 1920 ble laget flyttet til Hamiliton i Ontario og ble Hamilton Tigers, som spilte i NHL i de følgende fem sesongene, for deretter å gå inn i New York Americans som overtok NHL-plassen og spilte der fram til 1942, da laget måtte legge ned av økonomiske vanskeligheter og som følge av andre verdenskrig.

NHL vendte imidlertid tilbake til Quebec i 1979 i forbindelse med at Quebec Nordiques ble tatt opp i NHL, til dette laget flyttet til Denver og tok navnet Colorado Avelanche.

Referanser
----------

1. ↑  Stanley Cup All-Time Champions and Finalists nhl.com

Eksterne lenker
---------------

* (en) Quebec Bulldogs – kategori av bilder, video eller lyd på Commons Rediger på Wikidata
* Stanley cup Winner 1912-13, hhof.com
* Omtale på sportsecyclopedia.com

|  |  |
| --- | --- |
| Oppslagsverk/autoritetsdata | VIAF
 |
*For Otto Falkenberg fra Stjørdal, se Otto Falkenberg (1885–1977)*

**Otto Fredrik Rasch Falkenberg** (født 16. mai 1885 i Kristiania, død 23. januar 1969) var en norsk bergverksingeniør og forretningsmann.

Som ung mann levde Falkenberg en omflakkende tilværelse, blant annet som sjømann og i arbeid i gruve- og oljeindustrien i Mexico. Han utdannet seg som bergverksingeniør i Clausthal-Zellerfeld, og tok dr. ing-graden i Berlin i 1913. Etter arbeid ved forskjellige bergverk i Norge slo han seg etterhvert ned i Oslo, der han ledet en bedrift som solgte anilinfarger til industrien.

Falkenberg var med på møtene i 1933 der Nasjonal Samling ble planlagt, og støttet Vidkun Quislings planer om et nytt parti. Han gled imidlertid fort ut av NS-kretsen, og ble aldri noen sentral figur i partiet.

Otto Falkenberg giftet seg i 1910 med Ingeborg Winsnes, søster av professor A.H. Winsnes. Paret ble foreldre til kjemiingeniør Otto Falkenberg, kjent som styreformann i Amnesty International i Norge.

Referanser
----------

1. 1 2 3   www.begravdeioslo.no[Hentet fra Wikidata]
2. ↑  *Studentene fra 1903: oplysninger samlet til 25-års-jubileet 1928*. Oslo. 1928. s. 89-90.
3. ↑  Hartmann, Sverre (1959). *Fører uten folk: Quisling som politisk og psykologisk problem*. Oslo: Tiden. s. 272, 274.

|  |  |
| --- | --- |
| Oppslagsverk/autoritetsdata | VIAF **·** GND
 |
***Pokkiri*** en indisk actionfilm 2007 med Joseph Vijay i hovedrollen. Asin har den kvinnelige hovedrollen. Filmen er Remake av en Tollywood-film med samme tittel. Den er produsert av Ramesh Babu og regissert av Prabhudeva, en kjent indisk danser som også kalles Indian Michael Jackson. Musikken er laget av Mani Sharma.

Handling
--------

Byen Chennai er full av de skumle aktivitetene til en mafia. Det er to rivaliserende gjenger: En gjeng ledes av Ali Bhai, som er bosatt i Dubai og kontrollerer sin India-virksomhet gjennom brødrene Guru og Korattur Logu samt kjæresten Mona. En annen gjeng drives av en lokal kriminell, Narasimhan. De truer byggherrer og grunneiere til å gi dem penger eller eiendom gjennom makt, utpressing eller mord. Mohammed Mohideen Khan får ansvaret som en ny politikommisjonær i Chennai, og begynner å slå hardt ned på kriminalitet. Tamizh, en kjeltring, blir bortført av Logu og hans håndlangere. Guru og Mona inviterer Tamizh til å bli med gjengen deres. Tamizh ønsker ikke å arbeide for noen gjeng, men ønsker å gjøre hva som helst for pengene. 

I mellomtiden blir Tamizh forelsket i Shruthi, en høyskole-student, som bor sammen med sin mor Lakshmi og yngre bror Pappu. Snart blir Guru funnet død, antagelig drept av Narasimhan som gjengjeldelse for hans gjeng-medlemmers død fra Tamizh tidligere. Gjengen oppdager at en politibetjent ved navn Satyamoorthy, sønn av en pensjonert politi-inspektør Shanmugavel, har gått undercover for å kvitte seg med den kriminelle underverdenen.

Skuespillere
------------

* Joseph Vijay som Satyamoorthy.
* Asin som Shruthi, Tamizh's kjæreste.
* Prakash Raj som Ali Bhai, mafia-leder.
* Mukesh Tiwari som inspektør L. Govindan
* Vadivelu som Body Soda
* Napoleon som Mohammed Maideen Khan, politi-leder.
* Nassar som Shanmugavel, Tamizh's biologiske far.
* Sriman som Saravana, Shanmugavel's adopterte sønn, og Tamizh's venn.
* Anandaraj som Narasimman
* Vincent Asokan som Guru
* Subbaraju som Korattur Logu
* Master Bharath som Pappu
* Sriranjini som Lakshmi.
* Brinda Parekh som Mona, Ali Bhai's kjæreste.
* G. V. Sudhakar Naidu som Das
* Dhamu som butikk-eier.
* Vaiyapuri som Tamizh's venn.
* Karate Raja som Tamizh's venn.
* Rekha som Mrs. Mohammed Maideen Khan.
* Besant Ravi som Ali Bhai's håndlanger.
* Soundhar som Veluchamy
* Sampath Ram som Narasimman's håndlanger.

Referanser
----------

1. 1 2  ; besøksdato: 11. april 2016.

Eksterne lenker
---------------

* (en) *Pokkiri* på Internet Movie Database Rediger på Wikidata

* (nl) *Pokkiri* på MovieMeter Rediger på Wikidata
***Pokémon: Magikarp Jump*** (japansk: はねろ！コイキング *Hanero! Koiking*) er et free-to-play videospill utviklet av Select Button og publisert av The Pokémon Company. Det ble lansert for hele verden den 24. mai 2017 for iOS- og Android-plattformer. Spillet går ut på å trene en Magikarp til å hoppe høyest mulig og konkurrere i ligaer.

Spilleren kan avle opp pokémonen sin for å øke både spillerens og Magikarpens erfaring for å vinne over utfordringer. Per juli 2018 var det totalt ti forskjellige hovedligaer pluss tre ekstra ekspert-ligaer med varierende belønninger.

Handling
--------

I spillet skal man fiske opp en Magikarp og få den til å komme opp i nivå ved å mate den og trene den. Magikarpen til spilleren svømmer i et akvarium. Når fisken er klar, kan man gå til en liga og konkurrere mot en annen Magikarp for å se hvem som greier å hoppe høyest. Hvis man taper en konkurranse må man vente på å prøve igjen hvis ikke fisken er i maksimal level. Hvis Magikarpen er i maksimal level og taper en duell vil man gå for å fiske opp en ny. Spilleren har også en level, og får erfaringspoeng ved å vinne konkurranser. Når man kommer opp et nivå vil man kunne få Magikarper til ett høyere nivå.

Det finnes 13 ligaer per april 2019:

| Navn | Antall kamper | Belønning |
| --- | --- | --- |
| Friend League | 5 | Pikachu |
| Quick League | 10 | Piplup |
| Heavy League | 15 | Octillery Vase (dekorasjon til akvariet) |
| Great League | 15 | Meowth |
| Fast League | 15 | Sudowoodo Bonsai |
| Luxury League | 20 | Bulbasaur |
| Heal League | 20 | Starmie Bubbler |
| Ultra League | 20 | Mudkip |
| Elite Four League | 20 | Red Cap |
| Master League | 15 | Gold Magikarp Statue |
| Expert League 1 | 10 | Bare diamanter og godteri |
| Expert League 2 | 10 | Bare diamanter og godteri |
| Expert League 3 | 15 | Bare diamanter og godteri |

Hvor god en Magikarp er blir oppgitt i hoppekraft (Jump Power på engelsk). Hvis spillerens Magikarp har høyere hoppekraft enn motstanderens, vil man vinne den duellen.

Eksterne lenker
---------------

* Magikarp Jump Wiki

Portal: Videospill
Pokharas beliggenhet i Nepal
Utsikt over Pokhara nordover fra Verdensfredsstupaen.
**Pokhara** (nepali पोखर) er Nepals nest største by. Folketallet var i 2005 anslått til 186 410.[]

Byen ligger i distriktet Kaski, *Gandaki sone*, der den er disktriktshovedkvarter i Kaski og sonehovedkvarter i *Vestregionen*. Pokhara-dalen, som har ei utstrekning på 124 km², ligger i en dal i 900 meters høyde, og har et subtropisk klima.

Historisk var Pokhara hovedstad i staten Kaski, som på 1600-tallet var en av de sterkeste blant Chaubisi Raya, de 24 kongedømmer som fantes i denne delen av landet. Pokhara var et viktig sentrum på en av handlelsveiene mellom India og Tibet. Men da gamlebyen brant i 1949 gikk alle viktige historiske bygninger tapt.

Hovedseverdigheten er den vakre Phewa Thal, *Pokhara-sjøen*, og ellers den storslagne beliggenheten midt fjellheimen, som er dominert av den 6 977 meter høye dobbelttoppen Maccapucchare (*Fiskehalefjellet*).

Pokhara er et viktig sentrum for turismen i Nepal, og et utgangspunkt for turer bl.a. til Annapurna. Den ligger 210 km vest for Katmandu langs riksveien Prithvi Rajmarg.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** VIAF **·** GND **·** LCCN **·** BNF **·** BNF (data) **·** NKC **·** GeoNames
 |
**Parthamaspates** (gresk: Παρθαμασπατησ) var en romersk klientkonge av deler av Partia i 116-117 og senere av det lille kongeriket Osroene fra 118 og til 123. Han var sønn av den partiske kongen Oroses I.

Liv og virke
------------

Parthamaspates hadde tilbrakt mye av sin oppvekst i Roma som gissel hvor man må anta at fikk utdannelse som en romer. Han fulgte med keiser Trajan på hans krig mot Partia som kollaboratør. Etter at Trajan først å ha hatt til hensikt å annektere Partia, men landet var stort og etter å ha tatt kontroll over rundt regnet halve landet, besluttet han i 116 å plassere Parthamaspates som romersk klientkonge, eller i romersk terminologi, som «vennligsinnet konge» etter å ha avsatt Oroses I. Etter at romerne trakk seg ut av området og Trajan døde året etter, gjorde den partiske befolkningen opprør, kom Oroses tilbake, og han beseiret lett sin sønn Parthamaspates.

Etter nederlaget flyktet Parthamaspates til sine romerske venner som ga ham som trøst medstyre i Osroene, en liten romersk klientstat mellom Anatolia og Syria. Han var konge av Osroene sammen med Yalur fra 118 og 122. Deretter var han enekonge fram til 123 da han døde.

Selv om han signerte med Ekbatana-monogram er det mulig at Parthamaspates' drakmer ble preget i Ktesifon av romerne etter at Trajan hadde proklamert ham som konge. Graveringen av hans portrett viser i det minste en del romersk innflytelse.

Referanser
----------

1. 1 2   «Parthamaspates (c. A.D. 116)», *Parthia.com*

Litteratur
----------

Primære kilder
* Dio Cassius, lxviii, 30-33
* *Historia Augusta*, *Vita Hadriani*, 5

Sekundære kilder
* Huart, Clément & Delaporte, Louis (1943): *L'Iran antique : Élam et Perse et la civilisation iranienne*, Albin Michel, coll. «L'Évolution de l'Humanité», Paris, s. 327.
* Toumanoff, Cyril (1986): «Arsacids» i: *Encyclopaedia Iranica*, bind II, Fasc. 5. Cyril Toumanoff. s. 525–546.


|  |  |  |
| --- | --- | --- |
| Forgjenger:**Oroses I** | **Konge av Partia**(116–117) | Etterfølger:**Oroses I** |

| * v
* d
* r
Arsakide-dynastiet |
| --- |
| Arsakes I **·** Tiridates I **·** Arsakes II (også Artabanes I) **·** Friapitios **·** Fraates I **·** Mithridates I **·** Fraates II **·** Artabanes II **·** Mitridates II **·** Osroes I **·** Sinatrukes **·** Fraates III **·** Mitridates III **·** Orodes II **·** Pakores I **·** Fraates IV **·** Tiridates II **·** Fraates V **·** dronning Musa **·** Orodes III **·** Vonones I **·** Artabanes III **·** Tiridates III **·** Vardanes I **·** Gotarzes II **·** Sanabares **·** Vonones II **·** Vologases I **·** Vardanes II **·** Vologases II **·** Pakores II **·** Artabanes III **·** Vologases III **·** Oroses I **·** Parthamaspates **·** Mithridates IV **·** Vologases IV **·** Oroses II **·** Vologases V **·** Vologases VI **·** Artabanes IV |
**Spanias Kommunistiske Parti** (**Partido Comunista de España** – **PCE**) er det tredje største partiet i Spania. Det er den sterkeste kraften innenfor Izquierda Unida, og er historisk forbundet med den største fagorganisasjonen i landet i nyere tid, *Comisiones Obreras* (CC.OO.).

Det første kommunistpartiet i Spania ble dannet 15. april 1920, og sprang ut av ungdomsorganisasjonen til sosialistpartiet PSOE. 13. april 1921 dannet så en fløy i PSOE med sympatier til Komintern enda et kommunistparti. Den 14. november 1921 ble så PCE dannet ved at de to kommunistpartiene gikk sammen, og det forente partiet ble værende medlem i Komintern. Partiet led mye av forfølging under diktaturet til general Miguel Primo de Rivera (1923–1930). Under folkefrontregjeringen og den spanske borgerkrigen 1936–1939 hadde PCE stor innvirkning etter hvert som regjeringen ble avhengig av sovjetisk våpenhjelp. 

På 1970-tallet var PCE under lederen Santiago Carrillo med å utvikle eurokommunismen, en mer moderne og demokratisk reformkommunisme/venstresosialisme som også blant annet preget det italienske kommunistpartiet. 

Ungdomsorganisasjonen til PCE er *Unión de Juventudes Comunistas de España* (Forbundet av kommunistisk ungdom i Spania). PCE gir ut avisen *Mundo Obrero* (Arbeider-verden).

Referanser
----------

Eksterne lenker
---------------

* (es) Offisielt nettsted Rediger på Wikidata

* (en) Communist Party of Spain – kategori av bilder, video eller lyd på Commons Rediger på Wikidata
* Partido Comunista de España på Twitter Rediger på Wikidata

* Partido Comunista de España på Facebook Rediger på Wikidata

* Partido Comunista de España på Instagram Rediger på Wikidata

* Partido Comunista de España på Telegram Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NDL **·** NKC **·** BNE
 |
Slovakias distrikter (okresy)
**Slovakias distrikter** (slovakisk: *okres*) er en administrativ enhet i Slovakia. Enheten befinner seg administrativt sett på et lavere nivå enn regionene og på et høyere enn landets kommuner.

Karakteristikk
--------------

Et distrikt består av flere «kommuner» (slovakisk: *obec*), som igjen er bygget opp av «kadasterområder» (slovakisk: *katastrálne územie*) mens flere distrikter utgjør en «region» (slovakisk: *kraj*).

Såvel regionene som kommunene er enheter som både styrer seg selv og faller under stats-administrasjonene, er distriktene ikke mye mer enn statistiske enheter. På slutten av det 20. århundre var situasjonen annerledes, den gangen hadde hvert enkelt distrikt sitt eget administrasjonskontor (slovakisk: *Okresný úrad*), som var statens tilstedeværelse i området. Dette ble opphevet 1. januar 2004, og byttet ut med kontorer som er ansvarlige for flere distrikter (Slovakisk: *Obvodný úrad*). Disse kontorene har få ting de er ansvarlige for. Et unntak er Nové Zámky-distriktet som har to slike administrasjonskontor.

I 2009 var Slovakia delt inn i 79 distrikter. Av disse er ni fordelt over to byer: fem utgjør hovedstaden Bratislava og byen Košice fire. Distriktene har fått navn etter den største byen som befinner seg i distriktet. Disse byene var tidligere kjent som *distriktsbyer*.

Slovakias distrikter
--------------------

* Banská Bystrica
* Banská Štiavnica
* Bardejov
* Bánovce nad Bebravou
* Brezno
* Bratislava I
* Bratislava II
* Bratislava III
* Bratislava IV
* Bratislava V
* Bytča
* Čadca
* Detva
* Dolný Kubín
* Dunajská Streda
* Galanta
* Gelnica
* Hlohovec
* Humenné
* Ilava

* Kežmarok
* Komárno
* Košice I
* Košice II
* Košice III
* Košice IV
* Košice-okolie
* Krupina
* Kysucké Nové Mesto
* Levice
* Levoča
* Liptovský Mikuláš
* Lučenec
* Malacky
* Martin
* Medzilaborce
* Michalovce
* Myjava
* Námestovo
* Nitra

* Nové Mesto nad Váhom
* Nové Zámky
* Partizánske
* Pezinok
* Piešťany
* Poltár
* Poprad
* Považská Bystrica
* Prešov
* Prievidza
* Púchov
* Revúca
* Rimavská Sobota
* Rožňava
* Ružomberok
* Sabinov
* Senec
* Senica
* Skalica
* Snina

* Sobrance
* Spišská Nová Ves
* Stará Ľubovňa
* Stropkov
* Svidník
* Šaľa
* Topoľčany
* Trebišov
* Trenčín
* Trnava
* Turčianske Teplice
* Tvrdošín
* Veľký Krtíš
* Vranov nad Topľou
* Zlaté Moravce
* Zvolen
* Žarnovica
* Žiar nad Hronom
* Žilina

Se også
-------

* Bratislavas distrikter og bydeler
Tabernaklet i Haugesund
**Tabernaklet Haugesund** er en kristen frikirkelig menighet i Haugesund. Menigheten er tilsluttet den norske pinsebevegelsen. Tabernaklet Haugesund ble stiftet i 1919. 

Menigheten hadde 543 tilskuddstellende medlemmer i 2022. Tabernaklet Haugesund har vært modermenighet til flere nyetablerte menigheter. Til sammen har menigheten hatt 10 utposter. Fem er etablert som selvstendige menigheter, to er slått sammen til en egen menighet, og to er lagt ned. Utposten *Tysvær pinsemenighet* er den eneste gjenværende, som Tabernaklet har ansvar for.

«Connection Haugesund» er menighetens ungdomsarbeid. For ungdom i konfirmasjonsalder tilbyr menigheten den frikirkelige konfirmantundervisningen Tentro. 

Tabernaklet Haugesund driv lokalradioen, Pinseradioen på Haugalandet, som har hatt sendinger siden 1985. Nærradioen ble startet av flere pinsemenigheter i Sunnhordland og Nord-Rogaland. Etterhvert er eierstrukturen endret, i 2008, stod Tabernaklet Haugesund og Salen Åkrehamn alene med driftsansvaret. Denne ble nedlagt i 2014.

Misjon
------

Tabernaklet Haugesund er engasjert i misjonsarbeid og støtter norsk pinsemisjons arbeid. Menigheten støtter arbeidet til Halvard Hasseløy i Ukraina, Samt arbeid i Israel, India og Japan.

Referanser
----------

1. ↑  Regjeringen (13. mai 2022). «Antall tilskuddstellende medlemmer i tros- og livssynssamfunn i 2022» (PDF). regjeringen.no. Besøkt 26. mars 2023.
2. ↑  www.pmth.no Tabernaklet Haugesund - Utposter Arkivert 14. juni 2008 hos Wayback Machine. søkedato: januar 2009
3. ↑  www.pmth.no Tabernaklet Haugesund – Misjon Arkivert 14. juni 2008 hos Wayback Machine. søkedato: januar 2009

Kilder
------

* Brox, Torill F. (redaktør). 2007. *Årbok 2007. For Pinsebevegelsen i Norge.* Korsets Seier Publikasjoner AS

Eksterne lenker
---------------

* Tabernaklet Haugesund – hjemmeside
* Connection Haugesund – Tabernaklet Haugesund – ungdomsarbeid
**Ferenc Puskás stadion** (ungarsk: *Puskás Ferenc Stadion*) var et idrettstadion i hovedstaden Budapest i Ungarn. Stadionet ble åpnet i 1952 etter fem års byggetid for Ungarns herrelandslag i fotball, og ble oppkalt etter Ferenc Puskás (1927–2006), som var en av verdens ledende fotballspillere på 1940- og 1950-tallet. Stadionet het **Népstadion** (*Folkets stadion*) i perioden 1952 til 2002, men skiftet deretter navn for å hedre landets mest kjente fotballspiller. 

Ferenc Puskás stadion ble bygget i perioden 1948 til 1953 av frivillige, og da primært av soldater og annet militært personell. Stadionet ble bygget i ungarsk fotballs storhetstid med en total tilskuerkapasitet på 104 000. Kun ett år etter åpningen ble kanskje den mest kjente kampen spilt på Népstadion mellom Ungarn og England, hvor hjemmenasjonen vant hele 7–1.

Népstadion var vertsarena for EM i friidrett både i 1966 og i 1998. Det har også blitt avholdt flere store konserter på stadionet, blant andre av Queen, U2, AC/DC, Metallica, Mötley Crüe, Peter Gabriel, Sting, Roger Waters, Depeche Mode og Bruce Springsteen. 

I oktober 2012 ble det offentliggjort planer om å bygge et nytt stadion kalt Nye Ferenc Puskás stadion med byggestart i løpet av 2014. Det nye stadionet ble brukt til EM 2020.

Referanser
----------

1. ↑  TheGuardian.com – Seven deadly sins (Av Brian Glanville. Publisert 17. mai 2009, besøkt 25. desember 2013)
2. ↑  Stadiumdb.com – Hungary: Government proposes new national stadium (Publisert 11. oktober 2012, besøkt 25. desember 2013)

Eksterne lenker
---------------

* (en) Puskás Ferenc Stadion – kategori av bilder, video eller lyd på Commons Rediger på Wikidata
* Worldstadiums.com – Hungary, Stadion Puskás Ferenc Arkivert 9. november 2013 hos Wayback Machine.
Overblikk over seilskip i Table Bay i 1727 med Table Mountain i bakgrunnen.
**Table Bay** (afrikaans *Tafelbaai*) er en naturlig, liten bukt ved Cape Town som er den nordlige enden av Kapphalvøya som strekker seg sørover til Kapp det gode håp. Den fikk navnet fordi den domineres av fjellet med den flate toppen, Table Mountain.

Robben Island, hvor Nelson Mandela var fengslet i flere tiår, ligger i denne bukta. Selv om bukta var berømt i flere århundrer som havn for skip, er den egentlig en nokså dårlig naturlig havn og svært utsatt for storm fra både sørøst og nordvest. Mange seilskip som søkte tilflukt i bukta i løpet av de 17. og 18. århundrene ble drevet på land av storm.

Nederlandske kolonister holdt fast ved sin koloni på breddene til Table Bay siden naturlige havner langs denne kystlinjen er sjeldne, og de eneste realitiske alternativene, Simon's Bay og Saldanha Bay, nesten ikke hadde ferskvann. Til slutt ble en havn bygget i Table Bay ved å bygge opp land og bølgebrytere for å beskytte skipene. Den eldre delen av denne strukturen kalles Victoria Dock. Den nyere delen kalles Duncan Dock. 

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GeoNames
 |
*For den sterke sausen, se Tabasco (varemerke).*

**Tabasco** (historisk staves navnet også **Tobasco**) er en delstat i Mexico og ligger på den nordlige del av det lave eidet Tehuantepec, Mexicos smale «midje» mellom Mexicogolfen og Stillehavet. Delstaten grenser til delstatene Veracruz i vest, Chiapas i sør og Campeche i nordøst. I øst grenser Tabasco mot departementet Petén i Guatemala. I nord ligger Mexicogolfen. Tabasco har om lag 2,2 millioner innbyggere (2010). Delstatshovedstaden og den største byen er Villahermosa.

Geografi
--------

Det meste av Tabasco er lavtliggende regnskog. Langs kysten mot Campechebukta er det laguner og sumpområder, mens landet innenfor er preget av jordbruk og skogområder. Den vannrike Usumacinta-elva renner igjennom delstaten fra Guatemala. På grensa mot Chiapas finnes det et åsland med topper over 900 meter.

Historie
--------

Olmekisk steinhode utstilt i Villahermosa
I Tabasco blomstret olmekerkulturen, den eldste av høykulturene i Mexico, i århundrene før Kristi Fødsel. Det største senteret var La Venta. Området inngikk også i mayaområdet, og den vestligste av deres bystater var Comalcaldo nær Villahermosa. I 1519 gikk spanjolene i land her på vei mot erobringen av aztekerriket, men først rundt 1540 var området sikret for spanjolene. I kolonitida foregikk det et begrenset handelsjordbruk i området, som stadig ble forstyrret av piratangrep. 

Området var svært avsides og underutviklet fram til det 20. århundret, da eksport av kakao og bananer førte til økonomisk fremgang. Oljealderen har helt forandret Tabasco og gjort den til et økonomisk drivhjul i Mexico. 

Fra slutten av oktober til november 2007 ble hele delstaten rammet av en kraftig flom.

Økonomi
-------

Tabascos økonomi hviler på et rikt handelsjordbruk med sukker, bananer og kakao. Olje er imidlertid nå den viktigste næringsveien.

Ymse
----

Den, for meksikanere, milde chilisausen med samme navn stammer fra Louisiana, USA, og har ingen forbindelse med delstaten.

Se også
-------

* Liste over kommuner i delstaten Tabasco

Referanser
----------

1. ↑  ; *Mexicos manntall av 2020*; utgiver: Mexicos statistikkbyrå.

| * v
* d
* r
Mexicos delstater |
| --- |
| *Mexicos føderale distrikt:* Distrito Federal |
| 
* Aguascalientes
* Baja California
* Baja California Sur
* Campeche
* Chiapas
* Chihuahua
* Coahuila
* Colima
* Durango
* Guanajuato
* Guerrero
* Hidalgo
* Jalisco
* México
* Michoacán
* Morelos
* Nayarit
* Nuevo León
* Oaxaca
* Puebla
* Querétaro
* Quintana Roo
* San Luis Potosí
* Sinaloa
* Sonora
* Tabasco
* Tamaulipas
* Tlaxcala
* Veracruz
* Yucatán
* Zacatecas

 | Mexicos flagg |
| ISO 3166-2:MX |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** VIAF **·** GND **·** LCCN **·** BNF **·** BNF (data) **·** NKC **·** BNE **·** CiNii **·** GeoNames **·** MusicBrainz
 |
Et **tabernakel** er i kristen forstand et sted hvor det konsekrerte nattverdsbrødet oppbevares i de kirkene som mener at forvandlingen av brødet til Kristi legeme er reell og vedvarende. Bruken av tabernakel er for det meste begrenset til Den katolske kirke, men finnes også i enkelte anglikanske kirker. I Den ortodokse kirke finnes det også steder for oppbevaring av sakramentet, gjerne i et skap i sakristiet i henhold til tidlig kristen skikk. Ordet betyr «telt», og viser til det jødiske tabernakelet, teltet hvor paktens ark ble oppbevart før Tempelet i Jerusalem ble reist.

Tabernakelet er utformet som et låsbart skap, tradisjonelt rikt dekorert for å vise betydningen av det. I større kirker er det gjerne plassert i et sidekapell, da kalt et *sakramentskapell*. Inne i tabernakelet står et ciborium, en dyp skål med lokk, hvor nattverdsbrødet oppbevares. Det står også gjerne en liten beholder med en stor hostie der, til bruk i en monstrans under utstilling av sakramentet. 

Ettersom man anser Kristus for å være tilstedeværende i tabernakelet behandles det med stor respekt, og de troende blir blant annet instruert i at man skal knele for tabernakelet. 

|  |  |
| --- | --- |
| Oppslagsverk/autoritetsdata | Store norske leksikon **·** GND
 |
Fra avdelingen på Nordstumoen
**Midt-Østerdal videregående skole** er en tidligere videregående skole i Stor-Elvdal i Innlandet som ble besluttet nedlagt av skoleeier Hedmark fylkeskommune i 2018.

Skolen var en av fjorten videregående skoler i tidligere Hedmark fylke, og hadde to avdelinger: en på Koppang, og en på Nordstumoen. Skolens visjon var: "Midt-Østerdal videregående skole, et trygt miljø for kunnskap og utvikling". 

Skolestedet Nordstumoen hadde internat med heldøgnstilbud.

Referanser
----------

1. ↑  NRK (25. september 2018). «Legger ned videregående skole». *NRK*. Besøkt 13. oktober 2021.

Eksterne lenker
---------------

* midt-osterdal.vgs.no

| * v
* d
* r
Offentlige videregående skoler i Innlandet |
| --- |
| 
* Dokka
* Elverum
* Gausdal
* Gjøvik
* Hadeland
* Hamar katedralskole
* Jønsberg
* Lena-Valle
* Lillehammer
* Nord-Gudbrandsdal
* Nord-Østerdal
* Raufoss
* Ringsaker
* Sentrum
* Skarnes
* Solør
* Stange
* Storhamar
* Storsteigen
* Trysil
* Valdres
* Vinstra
* Øvrebyen

 |  |